Trio II

Trio II er det andre samarbeidsalbumet til Dolly Parton, Emmylou Harris og Linda Ronstadt. Det kom ut 9. februar 1999 på Asylum Records.

Bakgrunn
12 år etter utgjevinga av Trio, som hadde selt til platinaplate og vunne Grammyprisar, kom trioen saman att for å spele inn eit nytt album. Songane vart spelte inn i 1994 av Parton, Harris og Ronstadt, men strid mellom plateselskapa deira og ulike tidsplanar gjorde at dei ikkje kunne gje ut albumet på den tida. Til slutt miksa Ronstadt fem av dei ti spora på albumet (utan vokalen til Parton) for å ta dei med på albumet hennar Feels Like Home i 1995. Desse var «Lover's Return», «High Sierra», «After the Gold Rush», «The Blue Train» og «Feels Like Home».

I 1998, etter Parton og Harris hadde slutta på sine respektive selskap, valde dei å gje ut albumet slik det opphavleg vart spelt inn. Barnefoto av Parton, Harris og Ronstadt vart nytta som plateomslag, då dei ikkje fekk i stand ei felles fotografering.

Utgjeving og marknadsføring
Albumet kom ut 9. februar 1999 og sjølv om dei ikkje fekk tid til ein lengre turné, fekk dei i stand ein kort ein for å marknadsføre albumet. Trioen spelte på CBS This Morning, The Tonight Show with Jay Leno, The Today Show, The Late Show with David Letterman og The Rosie O'Donnell Show.

I starten var det ingen planar om å gje ut ein singel. «High Sierra» kom ut for adult contemporary-radiostasjonar i januar 1999 før albumet kom ut, og vart òg sendt til countryradiostasjonar ved ein feil, men fekk likevel speletid. Etter at albumet hadde selt godt, vart det i april 1999 gjeve ut tre singlar samstundes: «After the Gold Rush», «Feels Like Home» og «Do I Ever Cross Your Mind». Det vart filma ein musikkvideo for «After the Gold Rush» i ein synagoge i New York City den 25. mars.

Mottaking

Albumet fekk positive meldingar i media.

Entertainment Weekly gav albumet B+ og sa at det «når omtrent 75 % av vegen» og er «uansett eit fint album.» Los Angeles Times gav albumet 3,5 av 4 stjerner og skreiv at den «inspirerte versjonen av Neil Young-songen 'After the Gold Rush' fører saman himmelsk vakre harmoniar. Harris si klåre røyst er ein perfekt match for den særs vakre Donagh Long-kjærleikssongen 'You'll Never Be the Sun'. Og  Ronstadt hentar ut den formidable countryrock-erfaringa si på Jennifer Kimball og Tom Kimmel sin 'Blue Train' og Randy Newman sin 'Feels Like Home'.» AllMusic gav albumet tre av fem stjerner og kalla albumet «ein juvel blant vakre linjer av kubisk zirkonium, frå dei mest velmeinande og kjærlege songfuglane.» Patrick Carr i Rolling Stone gav albumet tre av fem stjerner og sa at «på sitt beste er dette nesten himmelsk.»

Albumet nådde fjerdeplassen på den amerikanske Billboard Top Country Albums-lista og 62. plassen på Billboard 200. Albumet nådde òg fjerdeplassen i Canada på RPM Country Albums-lista.

Den første singelen frå albumet, «High Sierra», nådde 90. plassen på den kanadiske Country 100-lista. Ingen av dei tre seinare singlane gjorde det godt nok til å gå inn på singellistene.

Albumet vart nominert til Grammyprisen for beste countryalbum. «After the Gold Rush» vann Grammyprisen for beste countrysamarbeid med vokal.

Innhald

Medverkande

Larry Atamanuik – trommer
Robbie Buchanan – akustisk piano, Helen-røyst, Rhodes, synthesizer, B-3 synthesizer
David Campbell – strykarar
Mark Casstevens – akustisk gitar
David Grisman – mandolin
Emmylou Harris – solovokal, harmonivokal
Roy Huskey jr. – bass, akustisk bass
Carl Jackson – akustisk gitar
Dennis James – glasharmonika
Ben Keith – steelgitar
Jim Keltner – kasse, trommer
Alison Krauss – fele
David Lindley – autoharpe
Edgar Meyer – akustisk bass
Dean Parks – akustisk gitar, elektrisk gitar, mandolin
Dolly Parton – solovokal, harmonivokal
Linda Ronstadt – solovokal, harmonivokal, strykarar, strykararrangement, miksing
Leland Sklar – bass
John Starling – akustisk gitar

Teknisk
George Massenburg – produsent, innspeling, miksing
John Brenes – produksjonsarkivator
Gail Rosman – produksjonsassistent
Janet Stark – produksjonsassistent
Nathaniel Kunkel – innspeling
Kevin Scott – innspelingsassistent
Doug Sax – mastering
Kosh Bradley – kunstnarisk leiar, design
Lyn Bradley – kunstnarisk leiar, design
Michael Hagegood – kunstnarisk leiar

Salslister
Album

Singlar

Salstrofé

Kjelder

Denne artikkelen bygger på «Trio II» frå ,  den 21. november 2020. 
 oppgav desse kjeldene:

Musikkalbum frå 1999
Linda Ronstadt-album
Emmylou Harris-album
Dolly Parton-album
Asylum Records-album
Samarbeidsalbum
Album produserte av George Massenburg
Oppfølgjaralbum